Diari Oficial de la Generalitat Valenciana


Sumari del DOGV 6504, del 18-04-2011 (2011/4378)

Informació pública de la alternativa tècnica de la programació per gestió indirecta del Macrosector IV i adjacents del Pla General d'Ordenació Urbana de Sagunt.
----------------------------------------------------------------------------------------------------------------------------------------------------------------

### Dades del document

Número de DOGV
:   6504

Data del DOGV
:   18-04-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/4378


Data del document
:   05-04-2011

Organisme emissor
:   Alser, SL

Tipus de document
:   Anunci

Descriptors 

:   * Sagunt
    * empresa privada
    * pla d'urbanisme

Informació pública de la alternativa tècnica de la programació per gestió indirecta del Macrosector IV i adjacents del Pla General d'Ordenació Urbana de Sagunt. [2011/4378]  
Als efectes establits en la Llei 16/2005, de 30 de desembre, de la Generalitat, Urbanística Valenciana, i de conformitat amb el que estableix l'article 134 en relació amb els articles 292 i 293 del Reglament d'Ordenació i Gestió Territorial i Urbanística, aprovat pel Decret 67/2006, de 12 de maig, del Consell, us faig saber, com a propietari cadastral de terreny inclòs en l'àmbit d'actuació que es pretén programar, el següent:   
Que la mercantil Alser, SL, amb el CIF número P71388145, amb domicili a efectes de notificacions a Sagunt, València, carrer del Camí de Llíria, número 44B, es presenta com a licitador al concurs per a la selecció d'agent urbanitzador del Programa d'Actuació Integrada per al Desenvolupament del Macrosector IV i Adjacents del Pla General d'Ordenació Urbana de Sagunt.  
Que ha sigut publicat l'anunci del concurs de gestió indirecta del Programa d'Actuació Integrada del Macrosector IV i Adjacents del Pla General d'Ordenació Urbana de Sagunt en el Diari Oficial de la Unió Europea 2010/S 128-821199, de 23 d'octubre de 2010, i en el Diari Oficial de la Comunitat Valenciana número 6390, de 4 de novembre de 2010.  
Que aquest concurs de programació es regeix per les bases generals de programació al municipi de Sagunt, publicades íntegrament en el Butlletí Oficial de la Província de València número 252, de data 23 d'octubre de 2006, així com per les bases particulars publicades en el Diari Oficial de la Comunitat Valenciana número 6312, de 16 de juliol de 2010.  
Que, amb data 5 d'abril de 2011, la mercantil Alser, SL, ha dipositat a la Notaria d'Esteban Moliner Pérez, sítia a Sagunt, CP 46569, avinguda dels Sants de la Pedra, número 8, baixos, telèfon 459 687 291, la documentació de l'alternativa tècnica de la proposició de programació del concurs indicat, formada per pla parcial modificatiu, estudi acústic, estudi d'integració paisatgística, estudi de mobilitat urbana, estudi econòmic per al compliment de la llei estatal del sòl, projecte d'urbanització i projectes annexos, que estarà exposada al públic per a al·legacions i suggeriments durant el termini d'un mes des de l'endemà de la publicació en el Diari Oficial de la Comunitat Valenciana de l'anunci d'informació pública, en dies laborables i en horari de matins de 10.00 hores a 14.00 hores.  
Atés que l'entitat local adjudicatària del programa és l'Ajuntament de Sagunt, també podran informar-se a partir de la dita data a les seues oficines síties a Sagunt, al Departament d'Urbanisme, ubicat al carrer del Camí Real, número 97 (46950 Sagunt), i al telèfon 708 617 368.  
  
Així, per mitjà de la present, es compleix amb l'obligació legal d'avisar els propietaris titulars de terreny amb parcel·les matriculades al Cadastre fiscal, d'acord amb el que disposa l'article 134.4 de la Llei Urbanística Valenciana, i se sotmet a informació pública la dita alternativa pel termini d'un mes, comptat a partir de la data de publicació d'aquest anunci en el Diari Oficial de la Comunitat Valenciana, a efectes de la presentació d'al·legacions.   
Aquest anunci es publica als efectes de l'article 59.5 de la Llei de Règim Jurídic de les Administracions Públiques i del Procediment Administratiu Comú per als titulars no identificats, aquells el domicili fiscal dels quals es desconeix, els qui no es troben en la base de dades dels organismes oficials i aquells que, intentada la notificació, aquesta no ha sigut possible.  
  
  
  
Sagunt, 5 d'abril de 2011.- L'administrador solidari Alser, SL: Julián Castelblanque Pérez.